Diari Oficial de la Generalitat Valenciana


Sumari del DOGV 6500, del 12-04-2011 (2011/4033)

Notificació a diversos centres col·laboradors homologats en matèria de Formació Professional Ocupacional, del tràmit d'audiència del procediment de pèrdua de la condició de Centre Homologat.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6500

Data del DOGV
:   12-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4033


Organisme emissor
:   Servei Valencià d'Ocupació i Formació

Tipus de document
:   Anunci

Notificació a diversos centres col·laboradors homologats en matèria de Formació Professional Ocupacional, del tràmit d'audiència del procediment de pèrdua de la condició de Centre Homologat. [2011/4033]  
  
  
Província de València  
  
  
  
\* \* \* \* \* \* \*   
  
Provincia de Valencia  
  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es publica en el Diari Oficial de la Comunitat Valenciana i en el tauler d'edictes de l'ajuntament respectiu, segons el que preveu l'article 59.2 de la llei esmentada, perquè no s'ha pogut practicar la notificació de forma personal i directa a les persones interessades, del tràmit d'audiència del procediment administratiu pel qual es determina la pèrdua de la condició de Centre Col·laborador Homologat en matèria de Formació Professional Ocupacional, en aplicació de l'article 8.d de l'Ordre de 18 d'octubre de 1999, de la Conselleria d'Ocupació, modificada per l'Ordre de 7 de gener de 2002, de la Conselleria d'Economia, Hisenda i Ocupació.  
  
D'acord amb el que establix l'article 84 de la precitada Llei de Règim Jurídic de les Administracions Públiques i del Procediment Administratiu Comú, abans de redactar la proposta definitiva sobre la pèrdua de l'homologació de determinades especialitats formatives, es posa de manifest als centres col·laboradors homologats en matèria de Formació Professional Ocupacional, perquè en un termini de deu dies, els interessats o, si és el cas, els seus representants legals, puguen examinar-ho i al·legar i presentar els documents i justificacions que consideren convenients.  
Els expedients estan en el SERVEF, Servici d'Homologació i Avaluació de Centres de Formació, siti en la c/ Navarro Reverter, 2 de València, en l'horari d'atenció al públic. Els interessats podran comparéixer en l'indicat termini comptador des del dia següent al de la publicació del present anunci, per a coneixement del contingut íntegre d'este i formular totes les al·legacions que consideren en dret del seu interés.  
  
Una vegada transcorregut el dit termini sense que es produïsca la compareixença, es tindrà per practicada la notificació corresponent.  
I perquè servisca de notificació als interessats consignats a continuació, s'expedix el present edicte.  
  
València, 22 de març de 2011.- El cap de servici d'Homologació i Avaluació de Centres de Formació: Ferran Garin Sanz de Bremond.